**Az előterjesztést megtárgyalta:**

- A Közgyűlés valamennyi bizottsága

**A határozati javaslatot törvényességi**

**szempontból megvizsgáltam:**

 */: Dr. Károlyi Ákos :/*

 *jegyző*

**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

 **2017. április 27-i ülésére**

**Javaslat Szombathely Megyei Jogú Város Önkormányzata 2016. évi**

**maradvány elszámolásának jóváhagyására**

A államháztartásról szóló 2011. évi CXCV. törvényben, a végrehajtására kiadott 368/2011.(XII.31) kormányrendeletben, valamint az államháztartás számviteléről szóló 4/2013.(I.11) kormányrendeletben foglaltak szerint elkészítettük a 2016. év maradvány elszámolását.

Szombathely Megyei Jogú Város Önkormányzatának intézményekkel összesített maradvány kimutatását az I. sz. melléklet tartalmazza. A maradvány kimutatás az alaptevékenység és a vállalkozási tevékenység bevételeit és kiadásait tartalmazza, továbbá bemutatja a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget.

**I.**

# Költségvetési intézmények maradvány elszámolása

A Közgazdasági és Adó Osztály végrehajtotta az önkormányzat által fenntartott intézmények 2016. évi maradványának felülvizsgálatát.

A vizsgálat során felmérésre és értékelésre került az intézmények maradványa, a kötelezettségvállalással terhelt maradványok összegének megállapítása, továbbá javaslat tételre került sor az intézményeknél feladatokkal nem terhelt maradványok elvonására.

Az előterjesztés II.sz. melléklete intézményenként részletesen tartalmazza a 2016. évi beszámoló 07. űrlap szerint megállapított maradvány összegét, mely 161.407 eFt. Az intézmények részére 2016. évben kiutalatlan irányító szervi támogatás összege 787.300 eFt.

A fenti két forrás biztosít fedezetet a 2016. évi kötelezettségvállalással terhelt (589.418 eFt) és a szabad, de visszaengedélyezésre kerülő maradványok (147.975 eFt), összegeire.

A C.) pontban bemutatottak szerint a különbözetet elvonásra javasoljuk 211.313 eFt összegben.

1. **Kötelezettségvállalással terhelt maradvány**

A személyi jellegű kifizetések következő évre áthúzódó kötelezettségeit a hóközi és a céllal adott, egyéb kifizetések képezték.

A dologi jellegű kötelezettségek a maradványt terhelő szállítói tartozásokat, visszaigazolt megrendeléseket és céllal kapott, pályázati pénzeszközöket tartalmazzák.

1. **Szabad, de visszaengedélyezésre kerülő maradványok**
* Az ***Óvodáknak*** összesen 41.197 eFt összegben javasoljuk a szabad maradványok visszaengedélyezését, melyek a következő tételekből tevődnek össze:
* A 479/2012. (XI.29.) Kgy.sz. határozattal elfogadott, az óvodákban biztosított egyéb szolgáltatásokhoz kapcsolódó (idegen nyelvoktatás, zeneovi, korcsolyaoktatás, úszásoktatás, gyermektánc, gyermektorna) maradványok összegei.
* Közgyűlési és bizottsági határozatok alapján konkrét célra, feladatokra biztosított pénzeszközök maradványai úgy, mint felújítási tételek, eszközbeszerzések, informatikai fejlesztések.
* Betegségekből eredő bérmegtakarítások és kapcsolódó járulékok maradványai.
* A ***Szombathelyi Köznevelési GAMESZ*** számára összesen 17.025 eFt összegben javasoljuk a szabad maradványok visszaengedélyezését, az alábbi tételek tekintetében:
* Betegségekből eredő bérmegtakarítások és kapcsolódó járulékok maradványai.
* A 2016. évben biztosított honvédelmi nevelés (Kanizsai Dorottya Gimnázium) kiadásának maradvány összege.
* Bizottsági határozatok alapján konkrét célra, feladatokra biztosított pénzeszközök maradványai: kalandváros – műjégpálya óvodai csoportok által történő szervezett látogatásának kiadásai, úszásoktatás szállítási kiadásai, Művészeti Szakközépiskola énekkarának Országos Énekkari versenyen elért helyezésének jutalmazása, nyugdíjas vezetők találkozójának kiadásai, Közoktatási Szakértők Országos Egyesületének szombathelyi csoportja által szervezett szakmai fórumok, konferenciák kiadásai, iskolai sportkörök támogatása
* Az ***Agora Szombathelyi Kulturális Központnak*** összesen 6.000 eFt összegben javasolt a maradvány visszaengedélyezése, az alábbi célra:
* kisbusz vásárlás
* A ***Savaria Megyei Hatókörű Városi Múzeum*** szabad maradvány összegének visszaengedélyezése 126 eFt összegben a nemzetközi kapcsolatokból származó kötelezettségek kiadásaira nyújt fedezetet.
* Az ***Egészségügyi és Kulturális GESZ*** részére javasolt 491 eFt összegű szabad maradvány a Kábítószer Egyeztető Fórum kiadásaival kapcsolatban merült fel, mely összeg a végrehajtandó feladatok - programok függvényében 2017. évben kerül felhasználásra.
* A ***Polgármesteri Hivatal*** szabad maradvány összegének visszaengedélyezése az alábbi feladatokra:

Személyi juttatások és a járulékok maradványából személyi juttatásokra és járulékokra 15.410 eFt

Dologi és felhalmozási kiadások maradványából az alábbiak szerint:

* Városháza felújításának tervezési költségeire 13.800 eFt
* Városháza belső felújítására (tartalék) 30.941 eFt
* Gazdaságfejlesztési program informatikai támogatására 2.985 eFt
* Fő tér karácsonyi díszkivilágításával kapcsolatos kiadásokra 20.000 eFt.

1. **Maradvány elvonás**

Elvonás jogcímeinek ***kiemelt nagyságrendű tételei*** az alábbiak:

* a *végleges feladatelmaradás* miatti összeg:
* A Szombathelyi Köznevelési GAMESZ részére már 2015. évben visszaengedélyezésre került, de meg nem valósult kiadási tétel maradványának elvonása 4.033 eFt összegben, mely az Oladi Általános Iskola műfű létesítéséhez kapcsolódott.
* A Savaria Szimfonikus Zenekar számára „Fidelio” c. mű költségeire a 219/2016. (VI.09.) Kgy.sz. határozattal biztosított pénzeszköz maradványa 5.499 eFt összegben javasolt elvonásra, mivel csökkentett költségvetésű rendezvény került megrendezésre.
* *célfeladatokra biztosított fel nem használt előirányzatok maradványa:*
* Az Óvodáknál betervezett, de felhasználásra nem került felmentési időre jutó bérek 11.279 eFt összegű és ehhez kapcsolódó járulékok 3.260 eFt összegű maradványa.
* A Köznevelési GAMESZ energia-, élelmezés-, közvetített szolgáltatások költségvetési tételeken jelentkező maradványa 101.724 eFt összegben, a továbbképzésekre tervezett kiadások maradványa 8.239 eFt összegben, a 198/2016. (VI.9.) Kgy.sz. határozat alapján kimondott 2016. szeptember 1-től biztosított bérfejlesztés fenntartói támogatásának maradványa 9.580 eFt és a hozzá kapcsolódó járulékok összege 2.587 eFt, valamint a bizottsági döntések alapján biztosított a nevesített célokra, feladatokra ténylegesen fel nem használt maradványok összegei összesen 656 eFt.
* A Városi Vásárcsarnok fel nem használt dologi kiadások maradványának összege, mely 13.754 eFt.
* A Savaria Megyei Hatókörű Városi Múzeum költségvetésében a felmentési időre tervezett juttatások és végkielégítés összegének, a közlekedési költségtérítés összegének és járulékának maradványa 1.568 eFt.
* Az Egészségügyi és Kulturális GESZ dologi kiadásokon tervezett „lisztérzékenység szűrés” célfeladat ellátására biztosított összeg fel nem használt maradványa, mely 631 eFt.
* Az Agóra Szombathelyi Kulturális Központ fel nem használt felhalmozási előirányzatok maradványának összege, mely 4.811 eFt.
* *üres álláshelyek személyi juttatásának és járulékának maradványa:*
* A Játéksziget és Vadvirág Óvodáknál betöltetlen álláshelyekre eső személyi juttatás maradványa 714 eFt, és a kapcsolódó járulék összege 192 eFt
* A Városi Vásárcsarnoknál ilyen címen a személyi juttatások előirányzatán 6.317 eFt (3 fő jegyszedő éves bére, mely a csarnok tervezett felújítása miatt nem került már betöltésre) a hozzá kapcsolódó járulékok előirányzatán pedig 1.951 eFt javasolt elvonásra.
* a *munkaadókat terhelő járulékok* maradványából azon összeg, amely nem kapcsolódik a személyi juttatások előirányzatának járulékköteles maradványához 3.199 eFt összeget jelent.
* A *Közterület – felügyeletnél* betöltetlen álláshelyekből, valamint tartós betegségből származó személyi juttatás és a kapcsolódó járulék összegének maradványa, továbbá az államhatár védelmére vezényelt rendőrök szolgálatkieséséből keletkezett személyi juttatás és a kapcsolódó járulék összegének maradványa került elvonásra, mindösszesen 12.675 eFt összegben.

**Az intézmények 2016. évi jóváhagyásra kerülő maradványának összege 737.393 eFt.**

A maradványból

* a következő évre áthúzódó kötelezettség fedezete 79,9 %
* szabad maradvány 20,1 %.

A megállapítások részletes leírása az ellenőrzési feljegyzésekben találhatóak.

A jóváhagyásra javasolt maradvány összege (mely tartalmazza az elvonás összegét is) kiemelt előirányzatonkénti visszaengedélyezését a II.sz. mellékletben foglaltak szerint javasoljuk.

**II.**

**Szombathely Megyei Jogú Város Önkormányzatának**

**maradvány elszámolása (intézmények nélkül)**

 ezer Ft-ban

|  |  |
| --- | --- |
| 01 Alaptevékenység költségvetési bevételei | 24 768 210 |
| 02 Alaptevékenység költségvetési kiadásai | 7 941 412 |
| **I Alaptevékenység költségvetési egyenlege (=01-02)** | **16 826 798** |
| 03 Alaptevékenység finanszírozási bevételei | 20 250 977 |
| 04 Alaptevékenység finanszírozási kiadásai | 25 734 971  |
| **II Alaptevékenység finanszírozási egyenlege (=03-04)** | **-5 483 994** |
| **A) Alaptevékenység maradványa (=±I±II)** | **11 342 804** |
| 05 Vállalkozási tevékenység költségvetési bevételei | 0 |
| 06 Vállalkozási tevékenység költségvetési kiadásai | 0 |
| **III Vállalkozási tevékenység költségvetési egyenlege (=05-06)** | **0** |
| 07 Vállalkozási tevékenység finanszírozási bevételei | 0 |
| 08 Vállalkozási tevékenység finanszírozási kiadásai | 0 |
| **IV Vállalkozási tevékenység finanszírozási egyenlege (=07-08)** | **0** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **11 342 804** |
| D) Alaptevékenység kötelezettségvállalással terhelt maradványa | 11 127 632 |
| E) Alaptevékenység szabad maradványa (=A-D) | 215 172 |
| F) Vállalkozási tevékenységet terhelő befizetési kötelezettség (=B\*0,1) | 0 |
| G) Vállalkozási tevékenység felhasználható maradványa (=B-F) | 0 |

A III. sz. mellékletben részletezett jóváhagyásra javasolt kötelezettségvállalások tartalmazzák az egyes ágazatoknál jelentkező 2017. évre áthúzódó kifizetések összegeit. Ezek bizottsági, közgyűlési döntéseken és 2016. évben megkötött, illetve előkészített szerződéseken alapuló kötelezettségvállalások, valamint előzetes kötelezettségvállalások (közbeszerzési eljárást megindító feladott hirdetmény, ajánlattételi felhívás, pályázati felhívások) összegei.

A 2016. évről áthúzódó kötelezettségvállalások szükséges fedezetét a maradvány összegén felül azon pályázati pénzeszközök és egyéb áthúzódó bevételek jelentik, amely bevételek 2017. évben fognak realizálódni:

|  |  |
| --- | --- |
| **Előirányzat megnevezése** | **Összeg**  |
| **(ezer forintban)** |
| **Működés** |  |
| URBACT III program Disarned cities projekt támogatás I. ütem | 2 926 |
| URBACT III program Disarned cities projekt támogatás II. ütem | 15 493 |
| Savaria Városfejlesztési Kft. - tagi kölcsön  | 20 000 |
| Szent Márton Emlékévhez kapcsolódó beruházások után áfa visszaigénylés | 86 895 |
| TOP-6.3.1-15 Szhely Szent.L.kir.u.felhagyott iparterület fejl.áfa visszaigénylés | 202 095 |
| Víziközmű és szennyvízközmű használati díjbevétel | 94 538 |
| Víziközmű és szennyvízközmű használati díjbevételhez kapcsolódó áfa visszaigénylés | 32 368 |
| **Fejlesztés** |   |
| Projektek áthúzódó bevétele | 4 339 672 |
| ***Összesen 2016. évi áthúzódó forrás*** | **4 793 987** |
| ***2016. évi maradvány önkormányzat*** | **11 342 804** |
| ***MINDÖSSZESEN FORRÁS*** | ***16 136 791*** |
| ***MINDÖSSZESEN KÖTELEZETTSÉG ÖNKORMÁNYZAT(III.sz.melléklet)*** | ***2 199 965*** |
| ***MARADVÁNY*** | ***13 936 826*** |
| **EBBŐL 2017.évi költségvetésben betervezve:** |  |
| Lakás és helyiségüzemeltetés veszteség pótlás | 70 000 |
| Működési célú maradvány - 2017.évi terv | -125 000 |
| Felhalmozási célú maradvány - 2017.évi terv | -13 666 654 |
| ***MARADVÁNY*** | ***215 172*** |

Az intézményi maradvány elszámolásokról készült jelentések a Közgazdasági és Adó Osztályon, az ágazatok által leadott kötelezettségek dokumentumai az ágazati osztályoknál megtalálhatók.

**III.**

**Szombathely Megyei Jogú Város pénzügyi helyzetének értékelése**

**A II. pontban kifejtettek alapján a 2016.évi költségvetési rendelet végrehajtása során a 2017. évben felhasznált 125 millió Ft –on felül további 215 millió Ft összegű szabad pénzeszköz áll rendelkezésre. A 215 millió Ft felhasználására a 2017. évi költségvetés I. számú módosítása során teszünk javaslatot.**

**Kérem a Tisztelt Közgyűlést az előterjesztés megtárgyalására, és a határozati javaslat elfogadására.**

**Szombathely, 2017. április „ „**

 **/:Dr. Puskás Tivadar:/**

**H AT Á R O Z A T I J A V A S L A T**

**……./2017. (IV.27.) Kgy. sz. határozat**

A Közgyűlés az önkormányzat továbbá költségvetési szervei 2016. évi maradvány elszámolására vonatkozó előterjesztést továbbá az I - III. sz. mellékleteit megtárgyalta és ezzel kapcsolatosan az alábbi döntéseket hozta:

1. az önkormányzati intézmények maradványának jóváhagyását és felhasználását engedélyezi a II. számú mellékletben részletezettek szerint;
2. jóváhagyja az önkormányzat jóváhagyásra javasolt előirányzatát a III. számú mellékletben részletezettek alapján;
3. felkéri a polgármestert és a jegyzőt, hogy a fentiek szerint jóváhagyott maradvány átvezetéséről az II-III.sz. mellékletekben foglaltak szerint a költségvetési rendelet módosításakor gondoskodjon.

**Felelősök:** Dr.Puskás Tivadar polgármester

Molnár Miklós alpolgármester

Dr.Károlyi Ákos jegyző

( a végrehajtás előkészítéséért:

 Stéger Gábor a Közgazdasági és Adó Osztály vezetője )

**Határidő:** következő költségvetési rendelet módosítás